سبی : کمشنر سبی ڈویژن شاہد سلیم قریشی پارینے کہ سالی آ تبلیغی اجتماع ٹی اولیکو دے آ 2 لکھ 75ہزار بندغ اجتماع ٹی اوار مسر وکت اس کہ صوبہ ٹی اجتماع ٹی بشخ ہلنگ کن اُلس نا ہننگ بننگ برجا ءِ۔ او پارینے کہ اجتماع نا ایسری دے آ اجتماعی دعا ٹی پنچ لکھ بندغ آتا بشخ ہلنگ گمانی ارے۔ اجتماع گاہ تون اوار شار اٹ سکیورٹی نا فول پروف انتظام آتے ہم کرسا کننگانے و محکمہ جانجوڑی نا عملہ اجتماع گاہ ٹی ایمبولینس آتون اوار ساڑی ءِ داڑان بیدس لکھ آ بندغ آتا ہننگ بننگ کن جامع ءُ ٹریفک پلان اس جوڑ کننگانے۔ مسہ دے ئی تبلیغی اجتماع 19فروری آ صبح اجتماعی دعا تون ایسر مریک۔
(خ ن)
